ఒలింపిక్ క్రీడలు
1896లో ఏథెన్స్‌లో జరిగిన తొలి ఒలింపిక్ క్రీడలలో 9 క్రీడాంశాలు ఉన్నాయి. అవి: అథ్లెటిక్స్, సైక్లింగ్, కత్తియుద్ధం, జిమ్నాస్టిక్స్, బరువులెత్తడం, షూటింగ్, ఈతలపోటీలు, టెన్నిస్ మరియు మల్లయుద్ధం. క్రమక్రమంగా క్రీడాంశాల సంఖ్య పెరిగి, ప్రస్తుతం 28 క్రీడాంశాలకు చేరింది. (శీతాకాలపు ఒలింపిక్స్‌తో కలిపి 35 క్రీడాంశాలు). ఒలింపిక్ నిబంధన 48.1 ప్రకారం వేసవి ఒలింపిక్స్‌లో క్రీడాంశాల సంఖ్య 15 కు తగ్గరాదు. 2002లో మెక్సికోలో జరిగిన అంతర్జాతీయ ఒలింపిక్ సంఘం సమావేశమై క్రీడాంశాల గరిష్ఠ సంఖ్య 28గా నిర్ణయించింది.
గ్రీస్
మొదటి ఒలింపిక్ క్రీడల సంవత్సరం నాటికి క్రీ.పూ. 776లో చీకటి యుగాల ముగింపు సంభవించింది.ఇలియడ్, ఒడిస్సీ, పాశ్చాత్య సాహిత్యానికి సంబంధించిన ఫౌండేషన్ గ్రంథాలు హోమర్ క్రీ.పూ 8 వ లేదా 7 వ శతాబ్దంలో రచించినట్లు భావిస్తున్నారు. చీకటి యుగాల చివరినాటికి గ్రీకు ద్వీపకల్పంలో పలు రాజ్యాలు, నగర-రాజ్యాలు ఉద్భవించాయి. ఇవి నల్ల సముద్రం, దక్షిణ ఇటలీ ("మాగ్నా గ్రేసియా"), ఆసియా మైనర్ తీరాలకు వ్యాపించాయి. ఈ రాజ్యాలు, వారి కాలనీలు సంపన్న స్థాయికి చేరుకున్నాయి. దీని ఫలితంగా గ్రీస్ సంస్కృతి, డ్రామా, సైన్స్, మ్యాథమెటిక్స్, తత్వశాస్త్రంలో అసాధారణ సాంస్కృతిక విజృంభణ ఏర్పడింది. క్రీ.పూ 508 లో క్లిస్టెనెస్ ఏథెన్సులో ప్రపంచంలోని మొట్టమొదటి ప్రజాస్వామ్య వ్యవస్థను స్థాపించింది.
క్రీ.పూ 500 నాటికి పర్షియన్ సామ్రాజ్యం ఆసియా మైనర్, మాసిడోనియాలో గ్రీకు పట్టణ రాజ్యాలను నియంత్రించింది.